
      NEMZETISÉGI ÖNKORMÁNYZATA
Deutsche Nationalitätenselbstverwaltung der Stadt Kiskőrös
12-7/2012. sz. Német Nemzetiségi Önkormányzati ülés

JEGYZŐKÖNYV
Készült:
Kiskőrös Város Német Nemzetiségi Önkormányzata 2012. november 12-én (hétfő) 
14.30 órai kezdettel, a nemzetiségek jogairól szóló 2011. évi CLXXIX. törvény 97. §-a, 
Kiskőrös Város Német Nemzetiségi Önkormányzata Szervezeti és Működési 
Szabályzatáról szóló 36/2006. sz. Német Nemzetiségi Önkormányzati határozat III. 
fejezet 47. pontja szerint megtartott közmeghallgatásáról.
Helye:
Városháza Díszterme

6200 Kiskőrös, Petőfi tér 1.

Jelen vannak:
Titl Péter 
elnök


Font Tibor 
a testület tagja

Baloghné Gszelmann Mariann 
a testület tagja


Horváth János 
a testület tagja


Lovasi Attila 
Kiskőrösi Rendőrkapitányság, kapitányságvezető


Dr. Csertő Gyula 
jegyző

Kutyifa Sándorné Sinkovicz Csilla 
jegyzőkönyvvezető 
A elnök köszöntötte a közmeghallgatáson megjelenteket, megállapította a határozat-képességet és megnyitotta az ülést. Az elnök a jegyzőkönyv hitelesítésére Baloghné Gszelmann Mariann testületi tagot jelölte ki.
Titl Péter elnök beszámolt a testület ez évben végzett munkájáról, melynek túlnyomó többségét a gondosan megszervezett programok és az általuk biztosított támogatások jelentették. 

Az évet a Pécsett először megrendezésre kerülő országos német esten való részvétel nyitotta meg. Ezt követően vendégei lehettek a Hartai Német Nemzetiségi Önkormányzat által rendezett svábbálnak, majd az elmúlt évekhez hasonlóan idén is kiutazott a delegáció a német testvérvárosba, Stadtlengsfeldbe Domonyi László polgármester vezetésével. 

Az elnök örömét fejezte ki, a 2012-es évben szervezett programok mennyiségét és minőségét illetően. A Német Nemzetiségi Önkormányzat által került megrendezésre két alkalommal is a kiskőrösi sváboknak szóló „Bierabend”, valamint több iskolai szintű, német nyelvű verseny, melynek résztvevői emléklapban, helyezettjei pedig könyvjutalomban részesültek. 

A közmeghallgatáson elhangzott még az idei év egy újítása is, mely során megalakult az áprilistól családfakészítéssel foglalkozó Családfakutatók Köre.
A tagok elégedettségüket fejezték ki a Városalapítók Napja alkalmával rendezett nagy sikerű találkozóval kapcsolatban. Az esemény egy, a környékbeli német származású lakosok számára szervezett grillezéssel egybekötött német nemzetiségi találkozó volt. A résztvevők javasolták, hogy az elkövetkezendő években is kerüljön sor hasonló találkozóra.
A testület számára a legnagyobb büszkeséget a Szlovák és Szüreti Nemzetiségi Napok során vendégül látott testvérvárosi delegáció pozitív visszaigazolása, valamint a különböző német nyelvű programokra fordított anyagi támogatás jelentette.
Az ülés végén Titl Péter a jövőben megrendezendő eseményekről számolt be, melyek közt iskolai versenyek, mikulás ünnepség, és több kirándulás terve szerepel.

Ezt követően hozzászólás nem hangzott el és az elnök az ülést 15.00 órakor bezárta. 
Kmf.

Baloghné Gszelmann Mariann
Titl Péter

jegyzőkönyvhitelesítő
elnök
Kutyifa Sándorné Sinkovicz Csilla
jegyzőkönyvvezető

